Mim̀bɛ́ yā áswē myáyáiban, o ndzí naa: wɔ̌ŋ ó ńtɔ̄á á ndá ǹkúkúmá étē ! 8Bâsɔm dzóm məngaŋ ńkúkúmá, bə́ nɔ̄ŋɔ́, bə́ kə́ə́ ai dzɔ́ á məkaban, bitúgā bí bīníngá bíé hə á mīńyón anə́ ǹyón zum fəbə, bə́ kudu wɔ́ á ńkug ! 9A tádigi kobá, Ninîvə ǎ fulan ai mod etam yǎ mə̄ndím máfúguzu. Émɔ́ á mā máman lod ! Bián ḿbəŋ, yə́mán məkǒl á sí. Á kə̄ kwī, tɔ mod m̀bɔ́g təge bəbə̂ á mvús. 10Sǎn sílíba, sǎn mvɔ̄d, akúmá á nə̄ étē təge ai súg, miǹgín mí é byə́m bí nə́ día. 11Ǹsa, endáman, ebúlú ngándzángá, ǹnə́m ó dzɔlan yǎ, məbɔ́ŋ mə́ ngakibilan, bádzə̄m kám ai nyɔ́l ésə, wɔ̌ŋ ó nə̄ á mim̀bǎŋ mí ótám mísə, məsú mə́sə̄ mátsēndē nyɔ́l.